**Denne skabelon gælder kun de tilfælde, hvor moren/faren/begge forældre er begravet i gravstedet. Hvis andre afdøde også er begravet i gravstedet, kan skabelonen derfor ikke anvendes.**

**Brugsret til gravsted**

Du har den       henvendt dig med spørgsmål om, hvem der har brugsret til gravstedet, hvor din mor/far/dine forældre er begravet efter, din mor/far er afgået ved døden.

Det følgende gælder den situation, hvor forældrene kun har fælles børn:

Når afdøde havde en ægtefælle, er det den efterlevende ægtefælle, der har brugsretten til gravstedet. Derfor havde din mor/far brugsretten over din mors/fars gravsted, da hun/han stadig var i live.

Efter din mor/far er afgået ved døden, er det dig og dine søskende, der får brugsretten over gravstedet i fællesskab.

Brugsret over et gravsted i fællesskab med andre betyder blandt andet, at væsentlige dispositioner over gravstedet kræver enighed mellem jer. Væsentlige dispositioner kan fx være anbringelse, ændring eller fjernelse af gravsten og andre mindesmærker samt foretagelse af begravelser i gravstedet.

Det følgende gælder den situation, hvor forældrene eller en af dem har andre børn end fælles børn:

Når afdøde havde en ægtefælle og børn fra et andet forhold, er det den efterlevende ægtefælle og disse ”særbørn”, der har brugsretten til gravstedet. Derfor havde din mor/far brugsretten over din mors/fars gravsted, da hun/han stadig var i live i fællesskab med disse særbørn.

Efter din mor/far er afgået ved døden, er det dig og dine søskende, der får brugsretten over gravstedet i fællesskab med særbørnene.

Brugsret over et gravsted i fællesskab med andre betyder blandt andet, at væsentlige dispositioner over gravstedet kræver enighed mellem jer. Væsentlige dispositioner kan fx være anbringelse, ændring eller fjernelse af gravsten og andre mindesmærker samt foretagelse af begravelser i gravstedet.

\*\*\*\*

De relevante regler på området kan findes her:

[Cirkulære om brugsret til gravsteder (retsinformation.dk)](https://www.retsinformation.dk/eli/mt/1977/168)

Se eventuelt også GiasCentrets vejledning om brugsret til gravsteder, som du kan finde på Folkekirkens Intranet her: [GiasCentret - Vejledninger - Site (folkekirkensintranet.dk)](https://folkekirkensintranet.dk/vejledninger/giascentret)

Med venlig hilsen

Kirkegårdsbestyrelsen ved       Kirkegård